การไฟฟ้านครหลวง เชิญชวนชมไฟประดับ 4.5 ล้านดวง ระยะทางกว่า 12 กิโลเมตร เฉลิมพระเกียรติ
การไฟฟ้านครหลวง เชิญชวนชมไฟประดับ 4.5 ล้านดวง ระยะทางกว่า 12 กิโลเมตร เฉลิมพระเกียรติเนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว ไปจนถึงวันที่วันที่ 4 สิงหาคมนี้          นายจาตุรงค์ สุริยาศศิน ผู้ช่วยผู้ว่าการการไฟฟ้านครหลวง (กฟน.) ในฐานะโฆษก กฟน. เปิดเผยว่า เพื่อเป็นการเฉลิมพระเกียรติเนื่องในวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว กฟน. จึงได้ดำเนินการติดตั้งตกแต่งดวงไฟประดับจำนวน 4.5 ล้านดวง และไฟประดับ LED เส้น รวมระยะทางยาวกว่า 12 กิโลเมตร ในสถานที่ต่าง ๆ รวม 36 แห่ง ได้แก่พระที่นั่ง?อนันตสมา?คม? ทำเนียบรัฐบาล สนามเสือป่า รอบรั้วพระที่นั่งอัมพรสถาน รอบรั้ววังศุโขทัย รอบรั้วพระตำหนักจิตรลดา?รโหฐานถนนราชวิถี (ตั้งแต่แยกอู่ทองใน ถึงแยกการเรือน) ถนนนครราชสีมา (ตั้งแต่แยกการเรือน ถึงแยกวังสวนกุหลาบ) ถนนศรีอยุธยา (ตั้งแต่แยกวัดเบญจ ถึงแยกวังสวนกุหลาบ)ถนนอู่ทองใน (ตั้งแต่แยกถนนราชวิถี ถึงลานพระราชวังดุสิต) ถนนราชดำเนินนอก? ถนนราชดำเนินกลาง? ถนนราชดำเนินใน ถนนสนามไชย ถนนหน้าพระลาน โดยรอบสนามหลวง รั้วพระบรมมหาราชวัง บริเวณอาคารวัฒนวิภาส การไฟฟ้านครหลวง สำนักงานใหญ่ คลองเตย การไฟฟ้านครหลวง สำนักงานเพลินจิต รวมถึงที่ทำการไฟฟ้านครหลวงเขตทุกแห่ง สำหรับการติดตั้งไฟประดับในครั้งนี้ การไฟฟ้านครหลวง ได้ดำเนินการติดตั้งแต่ วันที่ 21 กรกฎาคมที่ผ่านมา และจะเปิดให้ประชาชนได้ชมความสวยงาม ถึงวันที่ 4 สิงหาคม 2562 ตั้งแต่เวลา 18.00 น. - 24.00 น. ของทุกวัน จึงขอเชิญชวนประชาชนได้ร่วมสัมผัสความงดงามของดวงไฟประดับเนื่องในโอกาสมหามงคลนี้.Sent from my iPhone